Meer as 1 200 sterf op paaie | Nuus24
Meer as 1 200 sterf op paaie
'Padsterftes gaan nié verminder'
Trompop-botsings grootste rede vir padsterftes
Johannesburg – Die sterftesyfer op Suid-Afrikaanse paaie in die feesseisoen het 1 200 verbygesteek, het die Padverkeerbestuurskorporasie (RTMC) Maandagmiddag gesê.Ashref Ismail, 'n woordvoerder, het gesê 1 207 mense is in 1 006 ongelukke sedert die begin van Desember dood."Geen groot, noodlottige ongelukke is oor die afgelope 96 uur aangemeld nie," het hy gesê."Geen provinsiale of padgebruik-data is in hierdie stadium beskikbaar nie. Ontleding, vergelykings en gevolgtrekkings sal aan die einde van die veldtog gemaak word wanneer die skole heropen."Meer as 60 mense is sedert die begin van Desember in die Noordwes op paaie dood, het die departement van openbare veiligheid gesê.Daar was ook in Johannesburg oor die afgelope 48 uur geen noodlottige ongelukke nie, het die stad se metropolisie gesê.– Volg Nuus24 op Twitter.
Lees meer oor: padsterftes | padveiligheid VOLGENDE OP NUUS24X